एभरेष्ट इन्टरनेशनल युनाइटेड नेसन्सको सातौं संस्करणमा १० मुलुकका युवा
एभरेष्ट इन्टरनेशनल युनाइटेड नेसन्सको सातौं संस्करण सोमबारबाट काठमाडौंमा सुरु भएको छ । यस पटकको संस्करणमा १० मुलुकका २०० प्रतिनिधिहरु रहेका छन् ।
काठमाडौँ — एभरेष्ट इन्टरनेशनल युनाइटेड नेसन्सको सातौं संस्करण सोमबारबाट काठमाडौंमा सुरु भएको छ । यस पटकको संस्करणमा १० मुलुकका २०० प्रतिनिधिहरु रहेका छन् ।अमेरिकी दूतावासले युथ थिन्कर्स सोसाइटीसँगको सहकार्यमा दक्षिण र मध्यएशिया क्षेत्रको प्रख्यात र विविधतामा आधारित रहि उक्त कार्यक्रम गरेको हो । कार्यक्रममा अमेरिकी राजदूत डिन आर. थम्पसन, परराष्ट्र मन्त्रालयका प्रवक्ता अमृतबहादुर राई, सांसद स्वर्णिम वाग्ले तथा युएन वुमन कन्ट्री रिप्रेजेन्टेटिभ प्याट्रिसिया फर्नान्डेज–पाचेको सहभागी थिए ।कार्यक्रम ५ दिन सम्म चल्ने आयोजकले जनाएको छ । नेपाल, बंगलादेश, श्रीलंका, पाकिस्तान, भारत, काजाकिस्तान, किर्गिस्तान, म्यानमार, सुडान र जापानका युवा सहभागीहरूले सहकार्य, समलोचनात्मक चिन्तन र कूटनीतिमा सीप हासिल गर्नेछन् । 